

**2015 жылғы 29 мамырдағы Бір тараптан Еуразиялық экономикалық одақ пен оған мүше мемлекеттер және екінші тараптан Вьетнам Социалистік Республикасы арасында еркін сауда туралы келісімнің күшіне енуі туралы**

Жоғары Еуразиялық экономикалық Кеңестің 2016 жылғы 31 мамырдағы № 3 шешімі.

      2014 жылғы 29 мамырдағы Еуразиялық экономикалық одақ туралы шарттың 7-бабы 2-тармағының екінші абзацына және 2015 жылғы 29 мамырдағы Бір тараптан Еуразиялық экономикалық одақ пен оған мүше мемлекеттер және екінші тараптан Вьетнам Социалистік Республикасы арасында еркін сауда туралы келісімнің (бұдан әрі – Келісім) 15.6-бабының 1-тармағына сәйкес және Еуразиялық экономикалық комиссия Алқасы Төрағасының Келісімнің күшіне енуіне қажетті мемлекетішілік рәсімдердің орындалу барысы туралы ақпаратын назарға ала отырып, Жоғары Еуразиялық экономикалық кеңес шешті:

      1. Келісім күшіне енген күнінен бастап ол Еуразиялық экономикалық одақ үшін міндетті болып танылсын.

      2. Еуразиялық экономикалық комиссия:

      Еуразиялық экономикалық одаққа мүше мемлекеттердің Келісімнің күшіне енуі үшін қажетті мемлекетішілік рәсімдерді аяқтауы туралы соңғы жазбаша хабарлама алған күннен бастап 3 жұмыс күнінен кешіктірмей Вьетнам Социалистік Республикасының атына Келісімнің 15.6-бабының 1-тармағында көзделген хабарламаны жіберсін;

      Вьетнам Социалистік Республикасынан Келісімнің 15.6-бабының 1-тармағында көрсетілген хабарламаны алу туралы растау алынғаннан кейін Еуразиялық экономикалық одаққа мүше мемлекеттердің үкіметтеріне Келісімнің күшіне енетін күні туралы хабарласын.

      3. Осы Шешім ресми жарияланған күнінен бастап күшіне енеді.

**Жоғары Еуразиялық экономикалық кеңес мүшелері:**

|  |  |  |  |  |
| --- | --- | --- | --- | --- |
| *Армения Республикасынан* | *Беларусь Республикасынан* | *Қазақстан* *Республикасынан* | *Қырғыз* *Республикасынан* | *Ресей* *Федерациясынан* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК